作者：吴文英
词牌/韵律：风流子

paragraphs: 温柔酣紫曲，扬州路、梦绕翠盘龙。
似日长傍枕，堕妆偏髻，露浓如酒，微醉敧红。
自别楚娇天正远，倾国见吴宫。
银烛夜阑，暗闻香泽，翠阴秋寂，重返春风。
芳期嗟轻误，花君去、肠断妾若为容。
惆怅舞衣叠损，露绮千重。
料绣窗曲理，红牙拍碎，禁阶敲遍，白玉盂空。
犹记弄花相谑，十二阑东。